ಈ ವ್ಯಕ್ತಿಗೆ ಪ್ರತಿದಿನ ತಿನ್ನಲು ಬೇಕು 3 ಕೆಜಿ ಮೆಣಸಿನಕಾಯಿ: ವಿಡಿಯೋ ನೋಡಿ

ಭೋಪಾಲ್: ಊಟದ ಮಧ್ಯದಲ್ಲಿ ಒಂದು ಮೆಣಸಿನಕಾಯಿ ಬಂದರೆ ಅಬ್ಬಾ ಎಂದು ಕಣ್ಣು ಮೇಲೆ ಮಾಡುವುದುಂಟು. ಆದರೆ ಇಲ್ಲೊಬ್ಬ ವ್ಯಕ್ತಿಗೆ ಪ್ರತಿದಿನ ತಿನ್ನಲು 3 ಕೆಜಿ ಮೆಣಸಿನಕಾಯಿ ಬೇಕು.

ಹೌದು, ನೀವು ನಂಬ್ಲೇಬೇಕು. ಮಧ್ಯ ಪ್ರದೇಶ ರಾಜ್ಯದ 40 ವರ್ಷದ ಪ್ಯಾರೇ ಮೋಹನ್ ಅವರು ಪ್ರತಿದಿನ 3 ಕೆ.ಜಿ. ಮೆಣಸಿಕಾಯಿ ಅಥವಾ ಮೆಣಸಿನ ಪುಡಿಯನ್ನು ತಿನ್ನುತ್ತಾರೆ. ಹಸಿ ಮೆಣಸಿನಕಾಯಿ ಅಥವಾ ಕೆಂಪು ಮೆಣಸಿನಕಾಯಿ ಅಥವಾ ಕರಿ ಮೆಣಸು ಪುಡಿಯನ್ನು ತಿಂದು ಜೀರ್ಣಿಸಿಕೊಳ್ತಾರೆ.

ಮೋಹನ್ ಮೆಣಸಿನಕಾಯಿ ತಿನ್ನುವ ಮೂಲಕ ಸುತ್ತಮುತ್ತಲಿನ ಹಳ್ಳಿಯಲ್ಲಿ ಫೇಮಸ್ ಆಗಿದ್ದಾರೆ. ಮೋಹನ್ ಮೆಣಸಿನಕಾಯಿಗಳನ್ನು ತಿನ್ನುವುದನ್ನು ನೋಡುವುದಕ್ಕಾಗಿ ಜನರು ಗ್ರಾಮಕ್ಕೆ ಆಗಮಿಸುತ್ತಾರೆ. ಮೂರು ಮಕ್ಕಳ ತಂದೆಯಾಗಿರುವ ಮೋಹನ್ ಇದೂವರೆಗೂ ಹೊಟ್ಟೆಗೆ ಸಂಬಂಧಿಸಿದ ಕಾಯಿಲೆಗಳು ಬಂದಿಲ್ಲ. ಪ್ರತಿದಿನ ಇಷ್ಟು ಖಾರ ತಿಂದ್ರೂ ಮೋಹನ್ ಆರೋಗ್ಯವಾಗಿದ್ದಾರೆ.

ಇವನು ಚಿಲ್ಲಿ ಕಿಂಗ್: ಮೋಹನ್ ಭಾರತದಲ್ಲಿ 3 ಕೆಜಿ ಮೆಣಸಿಕಾಯಿಗಳನ್ನು ತಿಂದು ಫೇಮಸ್ ಆಗಿದ್ದರೆ, ಚೀನಾದಲ್ಲಿರುವ ಲೀ ಯೋಂಗಿಜಿ ಎಂಬವರು ಪ್ರತಿದಿನ 2.5 ಕೆಜಿ ಮೆಣಸಿನಾಯಿಗಳನ್ನು ತಿನ್ನುವ ಮೂಲಕ ಫೇಮಸ್ ಆಗಿದ್ದಾರೆ.

ಲೀ ಯೋಂಗಿಜಿ ಮೆಣಸಿನ ಕಾಯಿ ತಿನ್ನುವುದರಿಂದ ಜನ ಅವರಿಗೆ ‘ಚಿಲ್ಲಿ ಕಿಂಗ್’ ಎಂದು ಬಿರುದು ನೀಡಿದ್ದಾರೆ. 10 ವರ್ಷಗಳ ಹಿಂದೆ ಯೋಂಗಿಜಿ ಎರಡು ಬೌಲ್ ಮೆಣಸಿನ ಪುಡಿ ತಿಂದು ನೀರು ಕುಡಿದು ಆಸ್ಪತ್ರೆಗೆ ಹೋಗಿದ್ದರಂತೆ, ಆದರೆ ವೈದ್ಯರು ಮಾತ್ರ ಎಲ್ಲರಂತೆ ಇದ್ದಿಯಾ ಎಂದು ಹೇಳಿದ್ದರು ಎಂದು ಲೀ ಯೋಂಗಿಜಿ ಹೇಳ್ತಾರೆ.

ಅಂದಿನಿಂದ ಯೋಂಗಿಜಿ ಅವ್ರಿಗೆ ಸ್ನ್ಯಾಕ್ ರೂಪದಲ್ಲಿ ಪ್ರತಿದಿನ ಮೆಣಸಿಣಕಾಯಿ ತಿನ್ನುವುದನ್ನು ಅಭ್ಯಾಸ ಮಾಡಿಕೊಂಡಿದ್ದಾರೆ.